CELEX: C2005/106/65
Language: et
Date: 2005-04-30 00:00:00
Title: Kohtuasi T-62/05: Lotto Sport Italia S.p.A. 15. veebruari 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu

30.4.2005   
            
            
               ET
            
            
               Euroopa Liidu Teataja
            
            
               C 106/31
            
         Lotto Sport Italia S.p.A. 15. veebruari 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu
   (Kohtuasi T-62/05)
   (2005/C 106/65)
   Kohtumenetluse keel: inglise
   Lotto Sport Italia S.p.A., asukoht Treviso (Itaalia), esitas 15. veebruaril 2005 Euroopa Ühenduste Esimese Astme Kohtule hagi Siseturu Ühtlustamise Ameti (kaubamärgid ja tööstusdisainilahendused) vastu. Hageja esindajad on advokaadid S. Feltrinelli ja G. Brogi.
   Apellatsioonikojas oli teine menetluspool Lotos Brillen Vertriebs-GmbH, asukoht Eisingen (Saksamaa).
   Hageja palub esimese astme kohtul:
   
               —
            
            
               tühistada neljanda apellatsioonikoja 7. oktoobri 2004. aasta otsus asjas R 572/2003-4;
            
         
               —
            
            
               tunnistada, et taotletava kaubamärgi klassi 9 kuuluvate kaupade, nimelt “mitteväärismetallist tehtud spordiprillide” osas puudub segiajamise tõenäosus vastulause esitajale kuuluva ühenduse kaubamärgiga nr 610 642 ja rahvusvahelise kaubamärgiga nr 447 179;
            
         
               —
            
            
               otsustada käesoleva menetlusega seotud kohtukulude hüvitamine.
            
         Õiguslikud alused ja peamised argumendid
   
               Ühenduse kaubamärgi taotleja:
            
            
               Lotto Sport Italia S.p.A
            
         
               Asjaomane ühenduse kaubamärk:
            
            
               Kujutismärk “Lotto” kaupadele klassides 3, 9 ja 16 (prillid, prilliraamid, prillitoosid, prilliketid, prillipaelad, prilliläätsed, binoklid (optika,…) — taotlus nr 1 443 183
            
         
               Kaubamärgi või tähise omanik vastulausemenetluses:
            
            
               Lotos Brillen Vertriebs GmbH
            
         
               Teine kaubamärk või tähis:
            
            
               Ühenduse ja rahvusvaheline sõnamärk “Lotos” kaupadele klassides 9, 14 ja 18 (optilised aparaadid ja seadmed; prillid; prilliraamid, eriti metallist; väärismetallid ja nende sulamid; nahk ja nahaimitatsioon;…) — ühenduse kaubamärk nr 610 642
            
         
               Vastulausete osakonna otsus:
            
            
               Jätta kaubamärgitaotlus rahuldamata vastulauses nimetatud kaupade, nimelt klassi 9 kuuluvate kaupade osas
            
         
               Apellatsioonikoja otsus:
            
            
               Jätta kaebus rahuldamata
            
         
               Õiguslikud alused:
            
            
               Määruse nr 40/94 artikli 8 lõike 1 punkti b rikkumine